Атылган йолдыз кебек

	Похвистнево районының Гали авылында 10нчы мәртәбә «Халкым минем» иҗат фестивале уздырылды. Моңа кадәр ул Гали авылы эшкуары, Похвистнево районының “Туган тел” оешмасы рәисе, Бөтендөнья татар конгрессы Башкарма комитеты әгъзасы буларак, милләтебезгә күп яхшылыклар эшләгән мәрхүм Расих Латыйпов тарафыннан оештырыла иде. 	 Ә хәзер инде фестиваль аның исемен йөртә һәм Расих Мөҗаһит улының туган көнендә - 17 февральдә үткәрелә. Гали авылындагы бу чара һәр елны бик күп иҗади җанлы һәвәскәрләрне үз тирәсенә җыя. Быелгы чарада да чыгыш ясаучылар һәм мәртәбәле кунаклар бик күп булды. Фестивальне алып баручылар - Бөтендөнья татар конгрессы Башкарма коми¬тетының мәгълүмат һәм аналитика бүлеге җитәкчесе, Та¬тарстанның атказанган мә¬дәният хезмәткәре Гөлназ Шәйхи һәм Татарстанның халык артисты Фердинанд Сәлахов шушы авылның олпат шәхесе булган Расих Латыйповны зурлап искә алдылар. Исән чагында ул Бөтендөнья татар конгрессы белән тыгыз элемтәдә булып, киңәшеп эшли иде бит. Шуңа да Гөлназ ханым аның турында бик күп җылы сүзләр әйтте, Расих әфәнденең хәләл җефете Кәүсәр ханым өчен юату сүзләре тапты. Татарстанда Расих Латыйпов турында “Милләткә багышланган гомер” дип аталган җыентык басылып чыккан икән. Бу китапны төзүче Гөл¬наз Шәйхи аны Ра¬сихның гаиләсенә бүләк итте, халыкка, китап¬ха¬нә¬ләргә таратты. 
	---	
Бердәмлек

	№ --- | 05.03.2018	


